CELEX: 62005TA0185
Language: mt
Date: 2008-11-20 00:00:00
Title: Kawża T-185/05: Sentenza tal-Qorti tal-Prim'Istanza tal- 20 ta' Novembru 2008 — L-Italja vs Il-Kummissjoni ( Sistema lingwistika — Regoli dettaljati fir-rigward tar-reklutaġġ fis-servizz pubbliku tal-Unjoni Ewropea — Rikors għal annullament ibbażat fuq l-Artikolu 230 KE — Rikors ippreżentat minn Stat Membru kontra, minn naħa, deċiżjoni tal-Kummissjoni li tippubblika l-avviżi ta' pożizzjonijiet vakanti għall-pożizzjonijiet ta' senior management bil-Ġermaniż, bil-Franċiż u bl-Ingliż u, min-naħa l-oħra, avviż ta' pożizzjoni vakanti ppubblikat mill-Kummissjoni f'dawn it-tliet lingwi sabiex timtela l-pożizzjoni ta' Direttur Ġenerali tal-OLAF — Ammissibbiltà — Terminu sabiex jiġi ppreżentat rikors — Atti li jistgħu jiġu kkontestati — Motivazzjoni — Artikoli 12 KE, 230 KE u 290 KE — Regolament Nru 1 — Artikoli 1d u 27 tar-Regolamenti tal-Persunal — Prinċipju ta' non-diskriminazzjoni )

10.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/20
            
         Sentenza tal-Qorti tal-Prim'Istanza tal-20 ta' Novembru 2008 — L-Italja vs Il-Kummissjoni
   (Kawża T-185/05) (1)
   
   (“Sistema lingwistika - Regoli dettaljati fir-rigward tar-reklutaġġ fis-servizz pubbliku tal-Unjoni Ewropea - Rikors għal annullament ibbażat fuq l-Artikolu 230 KE - Rikors ippreżentat minn Stat Membru kontra, minn naħa, deċiżjoni tal-Kummissjoni li tippubblika l-avviżi ta' pożizzjonijiet vakanti għall-pożizzjonijiet ta' senior management bil-Ġermaniż, bil-Franċiż u bl-Ingliż u, min-naħa l-oħra, avviż ta' pożizzjoni vakanti ppubblikat mill-Kummissjoni f'dawn it-tliet lingwi sabiex timtela l-pożizzjoni ta' Direttur Ġenerali tal-OLAF - Ammissibbiltà - Terminu sabiex jiġi ppreżentat rikors - Atti li jistgħu jiġu kkontestati - Motivazzjoni - Artikoli 12 KE, 230 KE u 290 KE - Regolament Nru 1 - Artikoli 1d u 27 tar-Regolamenti tal-Persunal - Prinċipju ta' non-diskriminazzjoni’)
   (2009/C 6/40)
   Lingwa tal-kawża: It-Taljan
   Partijiet
   
      Rikorrenti: Ir-Repubblika tal-Italja (rappreżentanti: I. Braguglia u M. Fiorilli, avvocati dello Stato)
   
      Konvenuta: Il-Kummissjoni tal-Komunitajiet Ewropej (rappreżentanti: L. Cimaglia u P. Aalto, aġenti)
   
      Partijiet intervenjenti insostenn tar-rikorrenti: Ir-Renju ta' Spanja (rappreżentant: F. Díez Moreno, abogado del Estado); u Ir-Repubblika tal-Latvja (rappreżentanti: inizjalment E. Balode-Buraka, u sussegwentement L. Ostrovska, aġenti)
   Suġġett
   Talba għall-annullament, minn naħa, tad-deċiżjoni meħuda mill-Kummissjoni matul l-1678 laqgħa tagħha, tal-10 ta' Novembru 2004, li l-pubblikazzjonijiet esterni fil-Ġurnal Uffiċjali tal-Unjoni Ewropea ta' avviżi ta' pożizzjonijiet vakanti għall-pożizzjonijiet ta' senior management se jsiru bil-Ġermaniż, bl-Ingliż u bil-Franċiż matul perijodu li, bħala prinċipju, kellu jispiċċa fl-1 ta' Jannar 2007 u, min-naħa l-oħra, tal-avviż ta' pożizzjoni vakanti COM/2005/335 għall-pożizzjoni ta' Direttur Ġenerali (Grad A*15/A*16) tal-Uffiċċju Ewropew kontra l-Frodi (OLAF), ippubblikat mill-Kummissjoni fid-9 ta' Frar 2005 (ĠU C 34 A, p. 3).
   Dispożittiv
   
               1)
            
            
               Id-deċiżjoni meħuda mill-Kummissjoni matul l-1687 laqgħa tagħha, tal-10 ta' Novembru 2004, li l-pubblikazzjoni esterni fil-Ġurnal Uffiċjali tal-Unjoni Ewropea tal-avviżi ta' pożizzjoni vakanti għall-pożizzjonijiet ta' senior management għandhom isiru bil-Ġermaniż, bl-Ingliż u bil-Franċiż, għal perijodu li kellu jintemm fl-1 ta' Jannar 2007, hija annullata.
            
         
               2)
            
            
               L-avviż ta' pożizzjoni vakanti COM/2005/335 għall-pożizzjoni ta' Direttur Ġenerali (Grad A*15/A*16) tal-Uffiċju Ewropew kontra l-Frodi (OLAF), ippubblikat mill-Kummissjoni fid-9 ta' Frar 2005 (ĠU C 34 A, p. 3), huwa annullat.
            
         
               3)
            
            
               Kull parti għandha tbati l-ispejjeż tagħha.
            
         
      (1)  ĠU C 155, 25.6.2005.